Os francos estioron un pueblo chermanico que s'orichinó por a fusión de diferents pueblos d'a ribera baixa d'o rio Rin y que encara que no participoron en as gran emigracions chermanicas de l'anyo 406 fuoron penetrando china chana en o norte de Galia. Yeran dividitos en dos brancas os francos salios y os francos ripuarios. Tenioron una cristianización tardana y estioron catolicos. Luitaban principalment a piet. Con o rei Clodoveu I dominoron quasi tota a Galia, que fue gobernada por dos dinastías francas: os merovinchios y os carolinchios. O estau formau por os francos esdevinió o més estable de tota Europa Occidental en l'alta Edat Meya, sobre tot con o rei Carles Magno. Os francos de Galia quedoron absorbius por a población galo-romana y esdevinioron franceses, os francos de Chermania esdevinioron a stämne franca d'os alemans.